CELEX: 22020D0317
Language: lv
Date: 2019-12-13 00:00:00
Title: EEZ Apvienotās komitejas Lēmums Nr. 299/2019 (2019. gada 13. decembris), ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2020/317]

5.3.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 68/40
               
            
         EEZ APVIENOTĀS KOMITEJAS LĒMUMS
         Nr. 299/2019
         (2019. gada 13. decembris),
         ar ko groza EEZ līguma II pielikumu (Tehniskie noteikumi, standarti, testēšana un sertifikācija) [2020/317]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā ir jāiekļauj Komisijas 2016. gada 1. jūlija Regula (ES) 2016/1067, ar ko groza III pielikumu Eiropas Parlamenta un Padomes Regulai (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību (1).
                  
               
                     (2)
                  
                  
                     EEZ līgumā ir jāiekļauj Komisijas 2018. gada 2. augusta Regula (ES) 2018/1098, ar ko groza un labo III pielikumu Eiropas Parlamenta un Padomes Regulai (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību (2).
                  
               
                     (3)
                  
                  
                     EEZ līgumā ir jāiekļauj Komisijas 2019. gada 27. februāra Regula (ES) 2019/335, ar ko Eiropas Parlamenta un Padomes Regulas (EK) Nr. 110/2008 III pielikumu groza attiecībā uz stiprā alkoholiskā dzēriena “Tequila” kā ģeogrāfiskās izcelsmes norādes reģistrēšanu (3).
                  
               
                     (4)
                  
                  
                     EEZ līgumā ir jāiekļauj Komisijas 2019. gada 29. aprīļa Regula (ES) 2019/674, ar ko groza III pielikumu Eiropas Parlamenta un Padomes Regulai (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību (4).
                  
               
                     (5)
                  
                  
                     Šis lēmums attiecas uz tiesību aktiem par stiprajiem alkoholiskajiem dzērieniem. Tiesību akti par stiprajiem alkoholiskajiem dzērieniem neattiecas uz Lihtenšteinu, kamēr uz to attiecina Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību, kā noteikts EEZ līguma II pielikuma XXVII nodaļas ievadā. Tādēļ šis lēmums nav piemērojams Lihtenšteinai.
                  
               
                     (6)
                  
                  
                     Tādēļ būtu attiecīgi jāgroza EEZ līguma II pielikums,
                  
               IR PIEŅĒMUSI ŠO LĒMUMU.
         
            1. pants
            EEZ līguma II pielikuma XXVII nodaļas 9. punktam (Eiropas Parlamenta un Padomes Regula (EK) Nr. 110/2008) pievieno šādus ievilkumus:
            
                        “—
                     
                     
                        
                           32016 R 1067: Komisijas 2016. gada 1. jūlija Regulu (ES) 2016/1067 (OV L 178, 2.7.2016., 1. lpp.),
                     
                  
                        —
                     
                     
                        
                           32018 R 1098: Komisijas 2018. gada 2. augusta Regulu (ES) 2018/1098 (OV L 197, 3.8.2018., 7. lpp.),
                     
                  
                        —
                     
                     
                        
                           32019 R 0335: Komisijas 2019. gada 27. februāra Regulu (ES) 2019/335 (OV L 60, 28.2.2019., 3. lpp.),
                     
                  
                        —
                     
                     
                        
                           32019 R 0674: Komisijas 2019. gada 29. aprīļa Regulu (ES) 2019/674 (OV L 114, 30.4.2019., 7. lpp.).”
                     
                  
         
            2. pants
            Regulas (ES) 2016/1067, (ES) 2018/1098, (ES) 2019/335 un (ES) 2019/674 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā 2019. gada 14. decembrī, ja ir iesniegti visi paziņojumi saskaņā ar EEZ līguma 103. panta 1. punktu (*1).
         
         
            4. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2019. gada 13. decembrī
            
               
                  EEZ Apvienotās komitejas vārdā –
               
               
                  priekšsēdētājs
               
               Gunnar PÁLSSON
            
         
         
            (1)  OV L 178, 2.7.2016., 1. lpp.
         
            (2)  OV L 197, 3.8.2018., 7. lpp.
         
            (3)  OV L 60, 28.2.2019., 3. lpp.
         
            (4)  OV L 114, 30.4.2019., 7. lpp.
         
            (*1)  Konstitucionālās prasības nav norādītas.